**Ministru kabineta noteikumu projekta „Kārtība, kādā komercsabiedrības deklarē savu atbilstību mazās (sīkās) un vidējās komercsabiedrības statusam” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Komercdarbības atbalsta kontroles likuma 12.panta 4.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 1.jūlijā ir stājies spēkā Komercdarbības atbalsta kontroles likums, kura 12.panta 4.punkts deleģē Ministru kabinetu noteikt kārtību, kādā komercsabiedrība deklarē savu atbilstību mazās (sīkās) un vidējās komercsabiedrības statusam. Pamatojoties uz iepriekš minēto deleģējumu, Ekonomikas ministrija ir izstrādājusi Ministru kabineta noteikumu projektu „Kārtība, kādā komercsabiedrības deklarē savu atbilstību mazās (sīkās) un vidējās komercsabiedrības statusam” (turpmāk – MK noteikumu projekts). Saskaņā ar Eiropas Komisijas 2012.gada 8.maija paziņojumu Eiropas Parlamentam, Padomei, Eiropas ekonomikas un sociālo lietu Komitejai un Reģionu Komitejai Nr.COM (2012) 2009 „ES valsts atbalsta modernizācija”, ar kuriem tika uzsākta Eiropas Savienības valsts atbalsta noteikumu plašāka modernizācija (turpmāk – VAM). VAM ietvaros Eiropas Komisija izstrādāja jaunu normatīvu bāzi valsts atbalsta regulēšanai. Finanšu ministrija, vadoties no Eiropas Savienības tiesību aktiem, kas pieņemti VAM ietvaros, izstrādāja jaunu Komercdarbības atbalsta kontroles likumu. Ņemot vērā, ka ar jaunā Komercdarbības atbalsta kontroles likuma spēkā stāšanos, spēku zaudē 2002.gada 19.decembrī pieņemtais Komercdarbības atbalsta kontroles likums, kā arī uz iepriekš minētā likuma izdotie ministru kabineta noteikumi, ir nepieciešams izdot arī jaunus ministru kabineta noteikumus. Ekonomikas ministrija, izstrādājot MK noteikumu projektu, nodrošināja tiesību pārmantojamības principu, proti, ņemot vērā faktu, ka VAM ietvaros netika veiktas būtiskas izmaiņas komercsabiedrību deklarēšanas kārtībā, MK noteikumu projekts tiek balstīts uz jau iepriekš izstrādātiem un spēkā esošiem Ministru kabineta 2008.gada 25.novembra noteikumiem Nr.964 „Noteikumi par komercsabiedrību deklarēšanas kārtību atbilstoši mazajai (sīkajai) vai vidējai komercsabiedrībai”. Līdz ar to tiek ievērota līdzšinējā, komercsabiedrībām jau praksē piemērotā vienotā pieeja attiecībā uz komercsabiedrību deklarēšanos. |
| 3. | Projekta izstrādē iesaistītās institūcijas | Ministru kabineta noteikumu projektu izstrādāja Ekonomikas ministrija.  |
| 4. | Cita informācija | MK noteikumu projekta ietvaros salīdzinājumā ar Ministru kabineta 2006.gada 25.novembra noteikumiem Nr.964 „Noteikumi par komercsabiedrību deklarēšanas kārtību atbilstoši mazajai (sīkajai) vai vidējai komercsabiedrībai” ir iestrādāta *euro* valūta, kā arī ietvertas mazo un vidējo uzņēmumu definīcijas, kā arī autonoma uzņēmuma un partneruzņēmuma definīcijas atbilstoši Eiropas Komisijas 2014.gada 17.jūnija Regulas (ES) Nr. 651/2014, ar ko noteikts atbalsta kategorijas atzīst par saderīgām ar iekšējo tirgu, piemērojot Līguma 107.un 108.pantu (turpmāk – Komisijas regula Nr.651/2014), I pielikumam.Papildus, pēc Finanšu ministrijas ierosinājuma, MK noteikumu projektā iekļauta tiesību norma, kas norāda, ka komercsabiedrība nav uzskatāma par mazo (sīko) vai vidējo komercsabiedrību, ja 25% vai vairāk no komercsabiedrības kapitāla daļām vai balsstiesībām kopā vai atsevišķi tieši vai netieši kontrolē viena vai vairākas publikas personas. Minētā prasība tieši izriet no Komisijas regulas Nr.651/2014 I pielikuma 3.panta 4.punkta. Ņemot vērā Finanšu ministrijas norādīto faktu, ka pašvaldības un universitāšu institūti ir vairākkārtēji vērušies pēc skaidrojuma par to atbilstību konkrētam statusam, Ekonomikas ministrijas ieskatā iepriekš minētās tiesību normas iekļaušana MK noteikumu projektā nodrošinās skaidrāku un viennozīmīgu MK noteikumu projekta piemērošanu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Atbalsta sniedzēji atbilstoši Komercdarbības atbalsta kontroles likuma 1.panta otrās daļas 1.punktam, komercsabiedrības atbilstoši Komercdarbības atbalsta kontroles likuma 1.panta otrās daļas 5.punktam. |
| 2. | Tiesiskā regulējuma ietekme uz tautsaimniecību un administratīvo slogu | Ministru kabineta noteikumu projekts tiešā veidā neietekmē uzņēmējdarbības vidi. |
| 3. | Administratīvo izmaksu monetārs novērtējums | Nav |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Komisijas 2014.gada 17.jūnija Regula (ES) Nr. 651/2014, ar ko noteikts atbalsta kategorijas atzīst par saderīgām ar iekšējo tirgu, piemērojot Līguma 107.un 108.pantu |
| 2. | Citas starptautiskās saistības | Projekts šo jomu neskar |
| 3. | Cita informācija | Projekts šo jomu neskar |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Komisijas 2014.gada 17.jūnija Regula (ES) Nr. 651/2014, ar ko noteikts atbalsta kategorijas atzīst par saderīgām ar iekšējo tirgu, piemērojot Līguma 107.un 108.pantu |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr. 651/2014 I pielikuma 2.pants, 3.pants | Noteikumu projekta 3. punkts.  | Tiesību norma izpildīta pilnībā. | Stingrākas prasības netiek piemērotas. |
| Komisijas regulas Nr. 651/2014 I pielikuma 3.panta 4.punkts | Noteikumu projekta 4.punkts | Tiesību norma izpildīta pilnībā. | Stingrākas prasības netiek piemērotas. |
| Komisijas regulas Nr. 651/2014 I pielikuma 3.pants  | Noteikumu projekta 1.pielikuma 2.punkts | Tiesību norma izpildīta pilnībā. | Stingrākas prasības netiek piemērotas. |
| Komisijas regulas Nr. 651/2014 I pielikuma 4.pants, 5.pants, 6.pants | Noteikumu projekta 1.pielikuma 3.punkts | Tiesību norma izpildīta pilnībā.  | Stingrākas prasības netiek piemērotas. |
| Komisijas regulas Nr. 651/2014 I pielikuma 3.panta 2.punkts, 5.punkts | Noteikumu projekta 1.pielikuma 4.punkts | Tiesību norma izpildīta pilnībā. | Stingrākas prasības netiek piemērotas. |
| Komisijas regulas Nr. 651/2014 I pielikuma 2.pants | Noteikumu projekta 1.pielikuma 5.punkts | Tiesību norma izpildīta pilnībā. | Stingrākas prasības netiek piemērotas. |
| Komisijas regulas Nr. 651/2014 I pielikuma 4.pants, 5.pants | Noteikumu projekta 2.pielikuma 2.punkts | Tiesību norma izpildīta pilnībā. | Stingrākas prasības netiek piemērotas. |
| Komisijas regulas Nr. 651/2014 I pielikuma 3.panta 2.punkts, 4.pants, 5.pants, 6.panta 2.punkts, 3.punkts | Noteikumu projekta 2.pielikuma A sadaļa | Tiesību norma izpildīta pilnībā. | Stigrākas prasības netiek piemērotas. |
| Komisijas regulas Nr.651/2014 I pielikuma 3.panta 3.punkts, 4.pants, 5.pants, 6.pants 2.punkts, 3.punkts | Noteikumu projekta 2.pielikuma B sadaļa | Tiesību norma izpildīta pilnībā | Stigrākas prasības netiek piemērotas. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Nav | Nav | Nav |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Nav |
| Cita informācija | Nav |

*Anotācijas III, IV, VI un VII - projekts šīs jomas neskar.*

Ekonomikas ministre D.Reizniece - Ozola

Vīza:

Valsts sekretārs M.Lazdovskis

13.11.2014 16:05

1246

Kozlovska, 67013219

Ilze.Kozlovska@em.gov.lv